P r o t o k o l
o vyhodnotení
Zmluvy o výkonoch vo verejnom záujme pri prevádzkovaní osobnej dopravy na dráhe za 1. polrok 2002
uzatvorenej podľa § 30 zákona č.164/2001 Z.z. o dráhach, §9 zákona č.259/2001 Z.z. o Železničnej spoločnosti, a.s. v znení neskorších predpisov 

V zmysle článku X. Zmluvy o výkonoch vo verejnom záujme pri prevádzkovaní osobnej dopravy na dráhe uzavretej medzi Slovenskou republikou zastúpenou MDPT  a Železničnou spoločnosťou, a.s. na rok 2002 bolo vykonané vyhodnotenie tejto Zmluvy za 1. polrok 2002.
	Na základe podkladov Železničnej spoločnosti, a.s., ktoré zohľadňujú ekonomicky oprávnené náklady pri prevádzkovaní osobnej dopravy za 1. polrok 2002, sa uskutočnilo prerokovanie vyhodnotenie plnenia Zmluvy VVZ s nasledujúcimi závermi:

A.	Zástupcovia Železničnej spoločnosti, a.s. a MDPT konštatovali, že
1.	V 1. polroku 2002 spoločnosť splnila dopravné výkony vo vlkm na 49,1 %. V porovnaní s analogickým obdobím roku 2001 došlo k nárastu o 0,13%. Dopravný výkon bol realizovaný v prípustnej tolerancii +(-) 1 % dohodnutej Zmluvou. V kategórii tzv. neproduktívnych výkonov Sv (súpravové) vlaky a Lv (lokomotívne) vlaky bol zaznamenaný výrazný pokles, čo predstavuje pozitívny trend.
2.	Zúčtované tržby z prepravy cestujúcich za polrok 2002 (981,68 mil. Sk) boli splnené na 48,65 % z plánovaných ročných tržieb. Tržby  z osobnej prepravy vrátane ostatných podielovaných tržieb dosiahli výšku 984,44 mil. Sk (plnenie na 48,78%).
3.	Celková výška ekonomicky oprávnených nákladov v 1. polroku 2002 v objeme 4 176 mil. Sk prekračuje objem polročných plánovaných EON v Zmluve (3 604 mil. Sk = 50% ročného objemu) o 16%. Čerpanie ročného objemu plánovaných EON je 57,9%.
4.	Za 1. polrok 2002 bola poskytnutá zmluvná úhrada zo strany objednávateľa výkonov vo výške 778,087 mil. Sk, čo predstavuje plnenie na 75,03 % z dohodnutej ročnej zálohovej úhrady. 
5.	Hospodársky výsledok z realizácie objednaných výkonov vo verejnom záujme za 
1. polrok 2002 kvantifikovaný na báze ekonomicky oprávnených nákladov je strata vo výške 2 413 mil. Sk.
6.	Ukazovatele kvality - GVD a bezpečnosť boli splnené. Pri ďalších ukazovateľoch kvality objednávateľ nevzniesol žiadne podnety na uplatnenie sankčných opatrení.

B.	Zástupcovia MDPT a Železničnej spoločnosti, a.s. sa dohodli:
1.	Akceptovať dosiahnuté výsledky v plnení Zmluvy o výkonoch vo verejnom záujme pri prevádzkovaní osobnej dopravy na dráhe za 1. polrok 2002.
2.	Objednávateľ požaduje možnosť upraviť stratu z protokolu v prípade, že sa zistí kalkulovanie neoprávnených nákladov a výkonov do ZVVZ, ktoré v čase uzatvárania protokolu neboli zistené alebo neboli tieto náklady vyčíslené. O túto čiastku bude upravený dlh štátu voči Železničnej spoločnosti, a.s. dodatkom protokolu, alebo bude upravený protokol za rok 2002. 

Protokol je vyhotovený v 5 rovnopisoch, z ktorých každá zmluvná strana obdrží 2 vyhotovenia a jedno vyhotovenie obdrží MF SR.
V Bratislave dňa .............................
     
       Za objednávateľa:						   Za dodávateľa:

                               				               	                Ing. Andrej Egyed 
Generálny riaditeľ Sekcie dráh                                                     Predseda predstavenstva a dopravy na dráhach MDPT						a generálny riaditeľ   
        Železničnej spoločnosti, a.s.

Železničná spoločnosť, a.s.
Ústredie – Klemensova 8, 813 61 - Bratislava

Vyhodnotenie plnenia Zmluvy o výkonoch 
vo verejnom záujme pri prevádzkovaní osobnej dopravy na dráhe 
za 1. polrok 2002

November 2002

Vyhodnotenie plnenia Zmluvy o výkonoch vo verejnom záujme pri prevádzkovaní osobnej dopravy na dráhe za 1. polrok 2002

	V zmysle článku X Zmluvy o výkonoch vo verejnom záujme pri prevádzkovaní osobnej dopravy na dráhe na rok 2002, uzatvorenou medzi Slovenskou republikou zastúpenou MDPT (objednávateľ) a Železničnou spoločnosťou, a.s. (dodávateľ), je dodávateľ povinný predkladať MDPT vyhodnotenie plnenia predmetu zmluvy.
	Na základe výsledkov hospodárenia Železničnej spoločnosti, a.s. (ďalej spoločnosť) dosiahnutých za 1. polrok 2002, predkladáme Vyhodnotenie plnenia Zmluvy o výkonoch vo verejnom záujme pri prevádzkovaní osobnej dopravy na dráhe za 1. polrok 2002. 
Vlastné vyhodnotenie Zmluvy je spracované na základe výsledkov účtovníctva za 1. polrok 2002. Výpočet výšky úhrady straty za výkony vo verejnom záujme je dokumentovaný v troch úrovniach: 
•	pri plánovanej cene výkonu stanovenej platnou zmluvou,
•	pri cene výkonu vyplývajúcej zo skutočne dosiahnutých nákladov, 
•	pri cene výkonu (stanovenej na základe ekonomicky oprávnených nákladov) zohľadňujúcej Výmer MF SR č.R-7/1999 z 1.7.1999, Zákon č.18/96 Z.z. o cenách a vyhlášku č.87/96, ktorou sa vykonáva tento zákon.
1. Plnenie výkonov a tržieb
Plnenie ukazovateľov zmluvy (Príloha č.1)
	Pre rok 2002 je v zmysle Zmluvy rozsah objednaných výkonov kvantifikovaný cez dopravný výkon vo vlakových kilometroch (ďalej len vlkm), ktoré sú v zmysle článku IX, ods.1 rozhodujúcim ukazovateľom plnenia Zmluvy. Pre tento rok bol objednaný celkový dopravný výkon v objeme 34 963 200 vlkm, z toho Lv vlaky tvoria objem 963 200 vlkm (špecifikácia podľa druhov vlakov je predmetom Prílohy č.1 Zmluvy).
	Realizovaný dopravný výkon v 1. polroku 2002 podľa technologického projektu TP 412/401 (celkom 16 687 936 vlkm – bez Lv vlakov) predstavuje plnenie ročných Zmluvou dohodnutých výkonov bez Lv vlakov na 49,1 %. Tento výkon bol v porovnaní s plánovaným dopravným výkonom pre 1. polrok podľa ZVVZ 2002 (16 845 120 vlkm) menší o 157 184 vlkm (t.j. plnenie na 99,07 %), čo je v prípustnej tolerancii + (-) 1% dohodnutej Zmluvou. V uvedených vlkm sú zahrnuté aj Sv (súpravové) vlaky, nie sú zahrnuté Lv vlaky. Plnenie vlkm v porovnaní s polročným plánom je v kategórii Ex, R, Zr je na 98,27% a v kategórii Os vlakov na 99,47%. V kategórii Sv (súpravových) vlakov bolo zaznamenané plnenie plánu na 86,15 %. Podobne pozitívny trend bol dosiahnutý aj v oblasti Lv (lokomotívnych) vlakov, kde došlo k výraznému poklesu výkonov – len 30,6% z ročných a 65% z polročných plánovaných výkonov.
Plnenie vlkm (celkových aj podľa kategórií) za 1. polrok 2002 bolo ovplyvnené jednak mimoriadnosťami v prevádzke, ako aj silnou výlukovou činnosťou. Uvedené skutočnosti mali vplyv na plynulosť dopravy a tiež nutnosť operatívnych zmien vo vedení vlakov s dopadom na výkony vo vlkm, a to najmä z dôvodov:
•	veľmi nepriaznivých poveternostných podmienok (pomerne časté búrky a víchrice), ktoré spôsobili prerušenie dopravy s následným odriekaním vlakov
•	rozsiahlej výlukovej činnosti na sieti ŽSR /a susedných železniciach/ s následným odriekaním vlakov a ich náhradou autobusmi a odklonovou vozbou šírenia poplašných správ o uložení trhavín a bômb s následným odriekaním niektorých vlakov.

V komparácii s analogickým obdobím roku 2001 (16 666 628 vlkm) došlo k nárastu realizovaného dopravného výkonu o 0,13 % (21 308 vlkm). Pri porovnaní výkonov podľa kategórie vlakov je možné konštatovať, že segment Ex, R, Zr zaznamenal oproti roku 2001 nárast o 0,94 % (42 807 vlkm), segment Os medziročne vzrástol o 0,09 % (10 484 vlkm). Pozitívny medziročný vývoj  dosiahol segment Sv vlakov, kde bol zaznamenaný pokles o 29,37 %     (- 31 980 vlkm).
V zmysle Smernice na zabezpečovanie mimoriadnych prepráv osôb v podmienkach ŽSR (č.1964/99 GR ŽSR) bolo v 1. polroku 2002 na základe objednávok odberateľov zavedených celkom 597 mimoriadnych vlakov v rozsahu 10 398 vlkm, ktoré nie sú zahrnuté do sumárneho vyhodnocovaného dopravného výkonu ZVVZ. Vlaky vedené naviac v porovnaní s platným GVD sú dokumentované osobitne v Prílohe č. 7. 
Prepravný výkon celkom (príloha č.2) v rámci ZVVZ (t.j. bez EC, IC) v 1. polroku 2002 v objeme 1 243,7 mil. osobokm predstavuje v porovnaní s ročným plánom (2 619 mil. osobokm) plnenie na 47,49 %. V segmente vnútroštátnej prepravy bol realizovaný výkon v objeme 1 195,198 mil. osobokm a v medzinárodnej preprave 48,48 mil. osobokm. Počet prepravených cestujúcich celkom na Železničnú spoločnosť, a.s. (bez EC, IC) predstavuje v 1. polroku 2002 objem 30 196 171 osôb, pričom vo vnútroštátnej preprave sa prepravilo 29 300 634 osôb a v medzinárodnej preprave 895 537 osôb.
Tržby z prepravy celkom (bez EC, IC) zúčtované (vrátane tržieb z hospodárenia s vozňami) v 1. polroku 2002 v objeme 981 680 tis. Sk predstavujú v porovnaní s plánovanými ročnými tržbami 2 018 tis. Sk plnenie na 48,65 %. 
Tržby z vnútroštátnej prepravy (bez EC, IC) boli za 1. polrok 2002 zúčtované v objeme 807 983 tis. Sk. Najväčší podiel je generovaný tržbami z prepravy cestujúcich v čiastke 802 094 tis. Sk (t.j. 99,3 %).
Tržby z medzinárodnej prepravy (bez EC, IC) za 1. polrok 2002 predstavujú 95 141 tis. Sk. Tržby z prepravy cestujúcich sa nich podieľali objemom 80 153 tis. Sk (t.j. 84,25%). 

2. Náklady osobnej dopravy
Náklady Železničnej spoločnosti, a.s.  v os. doprave za 1. polrok 2002 (Príloha č.3)
	Náklady v prílohe sú porovnané podľa platného kalkulačného vzorca pre železničnú osobnú dopravu v tejto štruktúre:
•	náklady stanovené Zmluvou na 1. polrok 2002 , 
•	skutočné náklady osobnej dopravy za 1. polrok 2002, ktorých celková výška bola kvantifikovaná z dostupných údajov modulov systému SAP R/3 a zodpovedá objemu zrealizovaných výkonov v rámci ZVVZ,
•	ekonomicky oprávnené náklady.
Celková výška skutočných nákladov v 1. polroku 2002 v objeme 4 176 mil. Sk prekračuje objem plánovaných EON v Zmluve (3 604 mil. Sk = 50% ročného objemu) o 16%. Ekonomicky oprávnené náklady za 1. polrok 2002 (ďalej len EON) predstavujú objem 4 176 mil. Sk. Kalkulácia EON za 1. polrok 2002 bola realizovaná v zmysle platnej cenovej legislatívy. Predmetná kalkulácia neobsahuje náklady v celkovom objeme 382,9 tis. Sk, ktoré sú v zmysle vyhlášky č. 87/1996 Z.z. a usmernení MF SR k tejto vyhláške považované za ekonomicky neoprávnené. V komparácii s plánovanými nákladmi EON uvedenými v Zmluve predstavujú skutočné EON plnenie na 116%.
2.1 Komentár ku skutočným nákladom
Položky skutočných nákladov sú porovnávané s plánovanými polročnými hodnotami dohodnutými v Zmluve:
1.1 trakčné palivo
Čerpanie je v porovnaní s objemom stanoveným v Zmluve na úrovni 92,6 %. Nižšie čerpanie trakčných pohonných hmôt oproti plánu je z dôvodu priaznivého vývoja ceny v priebehu 1. polroka 2002 oproti predpokladom uplatneným v pláne.
1.2 trakčná el. energia
Čerpanie je vyššie o 19,5 % oproti objemu stanovenému podľa Zmluvy.
2. priamy materiál
Skutočné čerpanie v objeme 167 mil. Sk predstavuje plnenie v porovnaní so Zmluvou 76,2 %. 
3. priame mzdy
Mzdové náklady sú vyššie o 7,8 %.
4. priame odpisy
Odpisy sú v oblasti osobnej dopravy účtované 52,8 % nad úrovňou stanovenou v Zmluve vzhľadom na nárast hodnoty HIM (z dôvodu precenenia majetku) vloženého rozhodnutím MDPT do Železničnej spoločnosti, .a.s. 
5. priame opravy a údržba
Opravy osobných koľajových vozidiel sú plnené v porovnaní s plánom len na 85 %. 
6. 1 zákonné sociálne poistenie
Čerpanie poistného vo výške 107,8 % súvisí s vyšším čerpaním miezd.
6.2 cestovné
Čerpanie je oproti plánu vyššie o 2 %. 
6. 91 použitie žel. dopravnej cesty 
Položka je v objeme 875 mil. Sk, čo predstavuje plnenie v porovnaní so Zmluvou 93,9 %. Na priaznivé čerpanie mali vplyv úsporné opatrenia v oblasti tzv. neproduktívnych výkonov Lv a Sv vlakov.
6. 99 ostatné priame náklady
Čerpanie je vyššie oproti zmluvne stanoveným nákladom o 670 %, čo bolo spôsobené zmenou spôsobu sledovania nákladov uplatňovanou od 1.1.2002 (náklady sledované v r. 2001 na režijných činnostiach sú v r. 2002 zúčtovávané na hlavnej činnosti). 
7. prevádzková réžia
Čerpanie režijných nákladov je v objeme len 33,5 % v porovnaní so Zmluvou, čo bolo spôsobené zmenou spôsobu sledovania nákladov uplatňovanou od 1.1.2002 (náklady sledované v r. 2001 na režijných činnostiach sú v r. 2002 zúčtovávané na hlavnej činnosti).
8. správna réžia
Položka sa skladá z podielov správnej réžie k hlavnej činnosti DŽKV a DOP a ostatných nákladov celosieťovej réžie. Čerpanie na úrovni 68,7 % v porovnaní so Zmluvou, čo je spôsobené zmenou sledovania nákladov ako je uvedené vyššie. 
9. finančné náklady 
Do nákladov za VVZ za 1. polrok 2002 boli dopočítané finančné náklady súvisiace s čerpaním krátkodobých úverov na prefinancovanie prevádzkových potrieb osobnej dopravy. 
2.2 Komentár k ekonomicky oprávneným nákladom
Kalkulácia predkladaná v rámci vyhodnotenia Zmluvy za rok 2001 neobsahuje ekonomicky neoprávnené náklady v zmysle vyhlášky č. 87/1996 Z.z.  a usmernení MF SR k tejto vyhláške. Kvantifikácia týchto neoprávnených nákladov (celkom 382,9 tis. Sk) bola spracovaná podľa jednotlivých nákladových druhov.
2.3 Použitie zmluvnej úhrady straty za výkony vo verejnom záujme (Príloha č. 4)
	Príloha dokumentuje použitie poskytnutej úhrady na krytie nákladov za 1. polrok 2002 vo výške 778,087 mil. Sk, čo predstavuje 75% z plánovaného objemu 1 037 mil. Sk. V skutočnosti bolo vo vyhodnocovanom období poukázaných na krytie straty zo ŠR  
778,087 mil. Sk. Zmluva na r. 2002 predpokladá nekrytú stratu v objeme 4 153 mil. Sk. 
Pri použití prostriedkov zo štátneho rozpočtu postupovala spoločnosť v roku 2002 v súlade so zákonom č. 263/1999 Z.z. o verejnom obstarávaní v platnom znení. V 1.polroku  2002 uskutočnila tieto verejné súťaže  (podlimitné a nadlimitné metódy) :
•	Tlač obálok na medzinárodné elektronicky vydávané cestovné doklady
•	Zabezpečenie náhradnej autobusovej dopravy počas výluk na jednokoľajnej železničnej trati
•	Zhotovenie lepenkových cestovných lístkov
Metódou rokovacieho konania bez zverejnenia sa postupovalo pri uzatváraní zmlúv pre tieto predmety obstarávania (podlimitné metódy) :
•	Servis – pravidelná údržba a opravy strojov na predaj cestovných lístkov "Priehradkovými elektronickými strojmi na výdaj cestovných lístkov" (JIPES-PC) a "Terminálmi osobnej prepravy" (TOP)
•	Tlač vnútroštátneho cestovného dokladu – leporelo KVC
•	Tlač vnútroštátnych cestovných dokladov a tlačív
Pri rokovacích  konaniach  bez zverejnenia pre predmet obstarávania uvedený v bode 2 a 3 spoločnosť postupovala v súlade s § 52 ods. 1 písm. d)  zákona č. 263/1999 Z.Z. o verejnom obstarávaní v platnom znení, ktorý umožňuje uzavrieť zmluvu s pôvodným zmluvným partnerom, ak :
•	ide o opakované obstarávanie prác alebo služieb rovnakého alebo podobného druhu, 
•	pôvodná zmluva bola uzavretá na základe verejnej súťaže, 
•	zmluva na opakované plnenie sa uzatvára do troch rokov od uzavretia pôvodnej zmluvy,
•	informácia o uzavretí ďalších zmlúv rokovacím konaním bez zverejnenia bola už súčasťou oznámenia o vyhlásení metódy verejného obstarávania na dodanie pôvodného predmetu obstarávania.  
Podprahovými metódami sme obstarávali tieto predmety: tlač Žiackych preukazov, servis – pravidelná údržba a opravy automatov na  predaj cestovných lístkov Merona, servis – pravidelná údržba a opravy automatov na predaj cestovných lístkov KLÜSSENDORF, servis – pravidelná údržba a opravy automatických ukladacích skriniek  KCHS, tlač cestovných dokladov pre samoobslužné predajné automaty, počítačové zostavy, 
	Za účelom dosiahnutia efektívneho vynakladania finančných prostriedkov, transparentnosti procesu obstarávania, zabezpečenia aplikácie Zákona o verejnom obstarávaní a jeho dodržiavania v praxi, vydala spoločnosť interné opatrenie.
	Čistenie osobných vozňov je zabezpečované v zmysle predpisu V 71. Čistenie všetkých druhov na všetkých pracoviskách je zabezpečované súkromnými firmami, s ktorými sú uzavreté zmluvy v zmysle zákona o verejnom obstarávaní č. 263 /1999 Z.z. Prevádzkové čistenie sa vykonávalo denne u všetkých vozňov radených v rýchlikoch vo východzích ŽST a u osobných vlakov raz za 24 hodín, v zmysle pomôcky Vlaky osobnej dopravy, časť 4.
3. Výpočet straty osobnej dopravy (Príloha č. 5)
Uvedená príloha dokumentuje výšku straty (rozdiel tržieb a nákladov), ktorá vznikla spoločnosti v súvislosti s prevádzkou osobnej dopravy. V priebehu 1. polroka 2002 bola spoločnosti poskytnutá úhrada zo štátneho rozpočtu za výkony vo verejnom záujme vo výške 778,087 mil. Sk (t.j. 75 % z ročného plánu). Pre výpočet straty osobnej dopravy je do tržieb zahrnutý i podiel finančných a mimoriadnych výnosov, pretože náklady osobnej dopravy obsahujú podiel finančných a mimoriadnych nákladov. Táto čiastka zvyšuje tržby z osobnej prepravy o 2,761 mil. Sk. Spoločnosť zaznamenala za sledované obdobie roku 2002 nasledovné výsledky hospodárenia:
•	pri plánovanej cene výkonu stanovenej platnou zmluvou - 1. alt.
	cena výkonu 		strata
206 Sk/ vlkm		- 1 739 mil. Sk
•	pri cene výkonu vyplývajúcej zo skutočne dosiahnutých nákladov - 2. alt.
	cena výkonu 		strata
246 Sk/vlkm 		- 2 413 mil. Sk
•	pri cene výkonu na úrovni EON - 3. alt.
cena výkonu 		strata
246 Sk/vlkm 		- 2 413  mil. Sk
Pri použití zmluvne dohodnutej jednotkovej ceny výkonu (206 Sk/vlkm) na skutočné realizovaný polročný objem dopravného výkonu spoločnosť vykazuje stratu 1 739 mil. Sk. Z hľadiska ekonomicky oprávnených nákladov je strata na úrovni 2 413 mil. Sk.
Tržby z prepravy cestujúcich kryjú ekonomicky oprávnené náklady osobnej dopravy na 21,6%. Celkové tržby z osobnej dopravy pokrývajú ekonomicky oprávnené náklady v osobnej doprave na 23,5%. Celkové tržby z osobnej prepravy vrátane poskytnutej úhrady straty pokrývajú objem ekonomicky oprávnených nákladov na 42,2%.
4. Kvalita poskytovaných služieb v osobnej doprave, príloha č.
	4.1 Plnenie grafikonu vlakovej dopravy (príloha č.6)
Vývoj plynulosti a pravidelnosti jázd vlakov za sledované obdobie je možno hodnotiť kladne. Limity plnenia GVD stanovené Zmluvou o výkonoch vo verejnom záujme sú splnené vo všetkých kategóriách vlakov. 
Prehľad plnenia stanovených limitov GVD za 1. polrok 2002:

Grafikon vlakov osobnej dopravy za 1. polrok 2002 vzhľadom na Zmluvu o výkonoch vo verejnom záujme bol splnený na  97,39 %. GVD bol splnený aj za jednotlivé kategórie vlakov. Plnenie grafikonu za toto obdobie prekračuje záväzok spoločnosti stanovený na 96,00%  Zmluvou na rok 2002 o 1,39 %.
4.2. Bezpečnosť osobnej dopravy
Kladne možno hodnotiť aj vývoj počtu nehodových udalostí kategórií A – D.        Za 1. polrok 2002 bolo spolu bolo zaevidovaných 127 nehôd kategórie A - D, čo je o 128 menej oproti ročnému priemeru za roky 1997 – 2001, teda tento ukazovateľ je možné za príslušné obdobie označiť za splnený.  

Druh nehody	Priemer	1. polrok	Rozdiel	
	1997 -2001	2002		
Kategória A	0	0	0	
Kategória B	0	2	2	
Kategória C	6	3	-3	
Kategória D	248	122	-126	
Kategória A - D	255	127	-128	
Kategória A - veľké nehody, Kategória B – nehody, Kategória C a D - ohrozenie a narušenie prevádzky

4.3 –7 Sankčné ukazovatele kvality
Prípojovosť medzi vlakmi osobnej dopravy
Teplota vo vnútorných priestoroch
Vybavenie hygienickými potrebami
Osvetlenie vozňov
Komfort, funkčnosť a technický stav vozňov
Za prvý polrok 2002 spoločnosť neobdržala zo strany ministerstva žiadny podnet za kontrolou zistenú nekvalitu, ktorá by mala byť sankcionovaná.
Dohodnuté ukazovatele sú zo strany spoločnosti priebežne sledované a v prípade zistených nedostatkov v technicko-hygienickom stave osobných vozňov prejednávané v rámci organizačných jednotiek spoločnosti a dané na odstránenie.
Vyskytli sa však niektoré nedostatky. Neuhrádzanie faktúr zo strany DŽKV za výkony dodané firmou Raster Plus s.r.o. v obvode SŽKV Zvolen, vyústilo do stavu, že v období od 7.2.2002 do 26.2.2002 firma obmedzila výkony čistenia (umývanie iba vodou bez použitia čistiacich prostriedkov) a nedotovala vozne hygienickými prostriedkami.
	V zimnom období, vzhľadom na nedostatočné vybavenie pracovísk technicko-hygienickej údržby, nevybavenie odstavných koľajísk predkurovacími stojanmi, technické vybavenie vozňov (bez CZE), po poklese teplôt pod 0 C neboli plnené vodou vozne niektorých vlakov osobnej dopravy. Po dlhodobejšom zvýšení teplôt koncom januára bol vydaný dňa 29.1.2002 pokyn k plneniu vozňov vodou u vybratých vlakov a čisteniu skríň a okien osobných vozňov.
	Naďalej zostáva kritická situácia vo vybavení vozňov kobercami, resp. záclonami. Pri opravách vyšších druhov sú do vozňov radu A a B RIC dopĺňané záclony, u kobercov nebol doposiaľ určený druh vhodný na použitie do osobných vozňov. Naďalej pretrváva nedostatok náhradných dielov ako sú madlá, zrkadlá, popolníky, dávkovače mydla, svietidlá, umývadlá, WC stojany, gumy tesnení okien, dverí, batožinové police, spojky VSET, náhradné diely do MOV.
	Pokračuje sa v úpravách priestorov WC u vozňov Bc a bolo rozšírené u vozňov radu WLAB. Z dôvodu, že u vozňov radu A dochádzalo k rozkrádaniu novododaných súčastí: plastových skriniek, dávkovačov mydla, vodovodných batérií, ventilov, v úpravách vozňov sa nepokračovalo. Je otázne, ako vylepšovať zariadenia vo vozňoch, keď pri úprave 5 vozňov A a jedného AB sa toto z dôvodu rozkrádania neosvedčilo, úpravu u tohto radu vozňov sme boli nútení zastaviť a úprava sa vykonáva iba u vozňov, ktoré sú pod väčším dohľadom a zariadenia sa uzamykajú.
	Spoločnosť nie je schopná vlastnými silami zabrániť rozširovaniu znečisťovania vozňových skríň graffitmi. Počet takto znečistených vozňov je cca. 1 100. Vzhľadom na finančnú náročnosť je ich odstraňovanie vykonávané iba u vybraných vozňov a realizuje sa len odstraňovanie znečistenia na nápisoch a na oknách. Je potrebné pristúpiť ku komplexnému riešeniu tejto problematiky (najmä odstavovanie vozňov do ohradených a strážených priestorov, budovanie pracovísk technicko-hygienickej údržby, rozšírenie používania náterov s ochrannou antigraffiti vrstvou), aby čistenie pomaľovaných skríň graffitmi nebolo iba zbytočným plytvaním finančných prostriedkov.
Prehľad o opravách osobných vozňov je v prílohe č.8 a prehľad o investičných aktivitách v oblasti osobnej dopravy je v prílohe č.9.

5. Závery
7.	V 1. polroku 2002 spoločnosť splnila dopravné výkony vo vlkm na 49,1 %. V porovnaní s analogickým obdobím roku 2001 došlo k nárastu o 0,13%. Dopravný výkon bol realizovaný v prípustnej tolerancii +(-) 1 % dohodnutej Zmluvou. V kategórii tzv. neproduktívnych výkonov Sv (súpravové) vlaky a Lv (lokomotívne) vlaky bol zaznamenaný výrazný pokles.
8.	Zúčtované tržby z prepravy cestujúcich za polrok 2002 (981,68 mil. Sk) boli splnené na 48,65 % z plánovaných ročných tržieb. Tržby  z osobnej prepravy vrátane ostatných podielovaných tržieb dosiahli výšku 984,44 mil. Sk (plnenie na 48,78%).
9.	Celková výška ekonomicky oprávnených nákladov v 1. polroku 2002 v objeme 4 176 mil. Sk prekračuje objem plánovaných EON v Zmluve (3 604 mil. Sk = 50% ročného objemu) o 16%.
10.	Za 1. polrok 2002 bola poskytnutá zmluvná úhrada zo strany objednávateľa výkonov vo výške 778,087 mil. Sk, čo predstavuje plnenie na 75,03 % z dohodnutej ročnej úhrady. 
4. 	Hospodársky výsledok z realizácie objednaných výkonov vo verejnom záujme za 
1. polrok 2002 kvantifikovaný na báze ekonomicky oprávnených nákladov je strata vo výške 2 413 mil. Sk.
5. 	Ukazovatele kvality - GVD a bezpečnosť boli splnené. Pri ďalších ukazovateľoch kvality objednávateľ nevzniesol žiadne podnety na uplatnenie sankčných opatrení.